Document ID: 31994R1840

ΚΑΝΟΝΙΣΜΟΣ (ΕΚ) αριθ. 1840/94 ΤΗΣ ΕΠΙΤΡΟΠΗΣ της 27ης Ιουλίου 1994 για τον καθορισμό των αποδόσεων σε ελιές και ελαιόλαδο για την περίοδο 1993/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3179/93 (2),
τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 για τη θέσπιση γενικών μέτρων σχετικά με τη χορήγηση ενισχύσεως στην παραγωγή στο ελαιόλαδο και στις οργανώσεις των παραγωγών (3), όπως τροποποιήθηκε τελευταία από τον κανονισμό (ΕΟΚ) αριθ. 3500/90 (4), και ιδίως το άρθρο 19,
Εκτιμώντας:
ότι το άρθρο 18 του κανονισμού (ΕΟΚ) αριθ. 2261/84 προβλέπει ότι οι αποδόσεις σε ελιές και ελαιόλαδο πρέπει να καθορίζονται ανά ομοιογενή ζώνη παραγωγής με βάση τα στοιχεία που παρέχονται από τα κράτη μέλη παραγωγής- ότι λαμβάνοντας υπόψη τα ληφθέντα στοιχεία πρέπει να καθοριστούν οι αποδόσεις αυτές όπως αναγράφονται στο παράρτημα Ι- ότι, όσον αφορά τις ιταλικές αποδόσεις, οι αριθμοί που εμφαίνονται στο παράρτημα Ι περιλαμβάνουν προσαρμογές σε σχέση με τα στοιχεία που παρασχέθηκαν από το κράτος μέλος, ώστε να υπάρχει συνέπεια με την εκτιμώμενη παραγωγή που αναφέρεται στον κανονισμό (ΕΚ) αριθ. 1187/94 της Επιτροπής (5)-
ότι η οριοθέτηση των ζωνών παραγωγής αναφέρεται στο παράρτημα ΙΙ του κανονισμού (ΕΟΚ) αριθ. 1934/93 της Επιτροπής της 8ης Ιουλίου 1993 για τον καθορισμό των αποδόσεων σε ελιές και ελαιόλαδο για την περίοδο 1992/93 (6), όπως τροποποιήθηκε από τον κανονισμό (ΕΚ) αριθ. 38/94 (7)- ότι για την περίοδο 1993/94, πρέπει να αναφερθούμε στο παράρτημα αυτό για την οριοθέτηση των ζωνών παραγωγής- ότι εντούτοις για διοικητικούς λόγους και διαρθρωτικούς λόγους πρέπει να γίνουν ορισμένες τροποποιήσεις στις ομοιογενείς ζώνες ιδίως στην Ισπανία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την περίοδο 1993/94 οι αποδόσεις σε ελιές και ελαιόλαδο καθώς και οι σχετικές ζώνες παραγωγής καθορίζονται στο παράρτημα Ι.
2. Η οριοθέτηση των ζωνών παραγωγής είναι εκείνη που αναγράφεται στο παράρτημα ΙΙ του κανονισμού (ΕΟΚ) αριθ. 1934/93, όπως τροποποιήθηκε από τον κανονισμό (ΕΚ) αριθ. 38/94, με τις ακόλουθες τροποποιήσεις:
στο παράρτημα ΙΙ Δ:
1. στην αυτόνομη κοινότητα της Αραγκόν:
- στην επαρχία της Zaragoza η κοινότητα της Villalba de Perejil προστίθεται στη ζώνη 2, η κοινότητα της Lecinena διαγράφεται από τη ζώνη 3 και η κοινότητα της Cosuenda προστίθεται στη ζώνη 5,
- στην επαρχία της Teruel η κοινότητα της La Portellada προστίθεται στη ζώνη 4,
- στην επαρχία της Huesca, οι κοινότητες Alberuela de Tubo και Altorrincon προστίθενται στη ζώνη 5-
2. στην αυτόνομη κοινότητα της Castilla-La Mancha:
- στην επαρχία του Toledo η κοινότητα της Ventas de Retamosa προστίθεται στη ζώνη 2, η κοινότητα του San Martin de los Montes αντικαθίσταται στη ζώνη 5 από την κοινότητα San Martin de Montalban και η κοινότητα Camunas διαγράφεται από τη ζώνη 7.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1994.

Labels: 17
19